jkorsvik/nowiki_second_scrape_merged huggingface dataset:
John Pople

John Anthony Pople (født 31. oktober 1925 i Burnham-on-Sea i Somerset i England, død 15. mars 2004 i Chicago i Illinois i USA) var en britisk kjemiker og nobelprisvinner i kjemi i 1998. Han ble tildelt prisen for sin «utvikling av kvantekjemisk beregningsmetodikk». Han delte prisen med amerikaneren Walter Kohn.
Han fikk sin ph.d. i matematikk ved Cambridge i England i 1951. I 1964 ble han professor i kjemisk fysikk ved Carnegie-Mellon University, Pittsburgh, USA og videre professor i kjemi ved Northwestern University i USA i 1986, der han arbeidet fram til sin død.
Kjemikerne har lenge søkt etter metoder for å kunne forstå hvordan bindingen mellom atomene i molekyler fungerer. Kvantemekanikkens framvekst innen fysikken, åpnet nye muligheter, men bruken innen kjemien var ikke like vellykkede, fordi matematikken ble for komplisert for så store systemer som molekyler. Da datamaskiner begynte å benyttes for beregninger på 60- og 70-tallet skjøt utviklingen av kvantekjemien fart igjen.
Pople ble belønnet for å ha utviklet beregningsmetoder, som gjør det mulig å teoretisk studere molekyler, deres egenskaper og hvordan de samvirker i kjemiske reaksjoner. Disse metoder utgår fra kvantemekanikkens grunnleggende lover. Pople gjorde sine beregningsmetoder lett tilgjengelig for forskerne gjennom å konstruere et dataprogram, GAUSSIAN. Dets første versjon ble publisert i 1970. Programmet har siden blitt videreutviklet og benyttes i dag av tusentalls kjemikere ved universitet og industri rundt om i verden.


== Priser (utvalg) ==
2002 – Royal Societys Copleymedalje.
1992 – Wolfprisen


== Referanser ==


== Eksterne lenker ==
(en) Nobelprisen i  kjemi 1998 hos Nobelprize.org
(en) John Pople hos Nobelprize.org i forbindelse med tildelingen av Nobelprisen i kjemi 1998
Skarbøvik skole

Skarbøvik skole kan referere til to skoler i Ålesund i Møre og Romsdal:

Skarbøvik barneskole
Skarbøvik ungdomsskole
Skeie skole

Skeie skole kan referere til:

Skeie skole (Bergen) i Bergen i Hordaland
Skeie skole (Stavanger) i Stavanger i Rogaland


== Se også ==
Skei skule
Stefan Thurnbichler

Stefan Thurnbichler (født 2. mars 1984 i Innsbruck) er en østerriksk skihopper som representerer Kitzbüheler Ski Club.
Hen debuterte i verdenscupen med 50.-plass i Bischofshofen 6. januar 2002. Hans beste plassering er 10.-plass i Garmisch-Partenkirchen 1. januar 2010. Sammenlagt i verdenscupen er 44.-plass sesongen 2002-03 hans beste. Han vant kontinentalcupen sammenlagt i 2002-03, 2007-08 og 2008-09.
Han ble nummer 6 i junior-VM i Schonach i 2002.


== Referanser ==


== Eksterne lenker ==
(en) Stefan Thurnbichler – FIS (skihopping)
Arendal og omegn kunstisbane

Arendal og omegn kunstisbane også kalt Myra kunstisbane, er en bane for hurtigløp på skøyter og bandy utenfor Arendal. Banen ligger 71 meter over havet.
Fra Arendal Skøiteklub ble startet i 1877, foregikk konkurransene på islagte vann (Langsævannet i perioden 1920–1953, Longumvannet i 1906–1992 og Themsevannet i 1935) helt til 1950-tallet.  Da ble det anlagt isbane på Bjønnes stadion vinterstid. Det største arrangementet som ble avholdt på denne banen var NM i 1965, med 20 000 tilskuere over to dager og TV-overføring. Utover 1970-årene gikk det nedover med skøytesporten på Sørlandet og med stadig mildere vintre ble Bjønnes stadion avviklet som skøytearena i 1980.Utover 1990-årene ble det nytt liv i skøytesporten i byen, til tross for at de nærmeste skøytebanene lå på Dølemo og i Skien, henholdsvis 50 km og 135 km unna. Søstrene Hedvig og Annette Bjelkevik, samt Øystein Grødum var blant arendalittene som hevdet seg på nasjonalt nivå. Skøytemiljøet i byen ble dermed mye tydeligere og behovet for en egen bane ble synliggjort. I 2002 ble grunnarbeidene til den nye banen startet, og den 5. november 2004 ble den åpnet.I desember 2005 ble allround-NM på skøyter arrangert på banen, med totalt 8 000 tilskuere over to dager. I januar 2011 ble sprint-NM på skøyter 2011 avholdt over to dager.


== Referanser ==


== Eksterne lenker ==
Arendal Skøiteklub
Arendal kommune – Arendal og omegn kunstisbane
(en) Arendal og omegn kunstisbane – Profil og resultatoversikt på SpeedSkatingNews.info.
Myra Kunstisbane, Arendal på (en) www.SpeedSkatingStats.com og på (nl) www.SchaatsStatistieken.nl (søster-nettsteder)
Forprosjekt Arendal & omegn kunstisbane Arkivert 4. mars 2016 hos Wayback Machine. (30 .pdf-sider) på Norges Skøyteforbunds anleggsider
James Kenneth Stephen

James Kenneth Stephen (født 25. februar 1859 i London, død 3. februar 1892) var en engelsk poet og lærer for Prins Albert Victor, hertug av Clarence og Avondale, sønn av Edward VII av Storbritannia. 


== Tidlig liv ==
Stephen var andre sønn av James Fitzjames Stephen, en advokat som hadde blitt baronett og hans kone Mary Richenda Cunningham. James Kenneth Stephen var kjent som Jem blant familie og nære venner. Han var fetter til Virginia Woolf (født Stephen) Han var King's Scholar ved Eton College der han utmerket seg som en dyktig spiller av Eton Wall Game. Han gikk siden ved Kings College, igjen som King's Scholar. 
I 1883 ble han lærer for Prins Albert Victor, Hertug av Clarence. Han var en kjent intellektuell og det ble sagt at han snakket på en pedantisk måte, men tydelig og på et underholdende vis.


== Referanser ==


== Eksterne lenker ==
(en) James Kenneth Stephen – kategori av bilder, video eller lyd på Commons 
(en) James Kenneth Stephen hos The Peerage
Pianokvartett

En pianokvartett er et musikalsk ensemble som består av piano og tre andre instrument, eller det betegner et verk som er skrevet for en slik gruppe. Innen klassisk musikk forstås pianokvartett som en gruppe bestående av piano, fiolin, bratsj og cello.
Blant de mest berømte pianokvartetter, eller klaverkvartetter som de også kalles, finner vi dem som ble komponert av Mozart, Schumann og Brahms. 
Innen jazzen kan man med pianokvartett mene piano pluss bass, trommesett og gitar.
Pha Lai kullkraftverk

Pha Lai kullkraftverk er et kullkraftverk i provinsen Hai Duong, 65 km nordøst for Hanoi i det nordlige Vietnam. Det har en installert produksjonskapasitet på 1 040 MW, fordelt på 4 blokker, hvorav 2 superkritiske. Operatør er den vietnamesiske staten. Teknologien er koreansk og japansk. Årsproduksjonen er ca. 1,5 tWh.
Anlegget Pha Lai 2 er på 2 x 300 MW og ble bygget ut i årene omkring 1998–2001. Brenselkilden er steinkull. Pha Lai 1 er på 2 x 220 MW, og bruker også antrasitt som brenselsmateriale, og de superkritiske enhetene er levert av Doosan-Babcock.  Årsproduksjonen er ca. 3,68 TWh.


== Eksterne lenker ==
IndustCards – «Coal-Fired Plants in Thailand & Vietnam».
Doosan – «Doosan Steam Generators», side 20.
Uong Bi kullkraftverk

Uong Bi kullkraftverk er et kullkraftverk i Uong Bi-distriktet 150 km øst for Hanoi, i provinsen Quang Ninh i Vietnam. Det har en installert produksjonskapasitet på 300 MW, fordelt på 1 blokk / turbin. Operatør er den vietnamesiske staten. Teknologien er koreansk og japansk.
Anlegget Pha Lai 7 er på 1 x 300 MW og ble bygget ut i årene omkring 2002–2007. Det planlegges ytterligere en 300 MW-enhet i anlegg nr 7. Brenselkilden er steinkull (antrasitt) som kommer fra en gruve litt lengre nord. Fra anlegget går det kraftledning ned til Hai Phong.  


== Eksterne lenker ==
IndustCards – «Coal-Fired Plants in Thailand & Vietnam».
R J Smith.com - kart over området.
Helgø Matsenter

Helgø Matsenter var en norsk matvarehuskjede med totalt syv butikker, alle i Rogaland. Kjeden var en del av NorgesGruppen og fokuserte blant annet på å ha et stort utvalg av lokal mat. Den første butikken var åpnet i Hillevåg i 1959 av Halvard Helgø, da under navnet Helgø Snarkjøp.


== Butikker ==
Helgø Matsenter – Mariero (Hadde et eget kjøkken og pølsemakeri, de andre butikkene hentet ferskvarene sine her)
Helgø Matsenter – Stokka
Helgø Matsenter – Sandved
Helgø Matsenter – Kvadrat
Helgø Matsenter – Bogafjell
Helgø Matsenter – Jørpeland
Helgø Matsenter – Sola


== Referanser ==


== Eksterne lenker ==
Offisielt nettsted
Skjervøy skole

Skjervøy skole er en tidligere skole i Osen kommune i Sør-Trøndelag. 
Skolen ble lagt ned fra og med skoleåret 2003/04. Den lå på Skjervøya, og hadde seks elever i 2002. Det bor i dag (2010) ca. 20 fastboende personer på Skjærvøya, og skolen er gjort om til gjestehus.


== Referanser ==
Opphopningspunkt

Et opphopningspunkt  (akkumuleringspunkt, grensepunkt) er i matematikk et element i en mengde som har uendelig mange andre elementer i en mengde nær seg. Et opphopningspunkt kan dermed tilnærmes med andre elementer i mengden, og et opphopningspunkt kan betraktes som en generalisering av en grenseverdi.
I en formell matematisk definisjon må en presisere hva en mener med «nær» og «tilnærme».  Dette lar seg gjøre i et metrisk rom, der en har definert et avstandsmål, en metrikk. Opphopningspunkt er også grunnleggende i topologi.  
Et opphopningspunkt til en delmengde trenger ikke selv være et element i mengden, men det eksisterer da uendelig mange elementer i delmengden nær punktet.  Prosessen å utvide en mengde S til å inneholde alle sine opphopningspunkter kalles en tillukning av S og skrives cl(S), Cl(S), 
  
    
      
        
          
            
              
                S
                ¯
              
            
          
        
      
    
    {\displaystyle \scriptstyle {\bar {S}}}
   eller S
  
    
      
        
          
          
            −
          
        
      
    
    {\displaystyle ^{-}}
  . En mengde som inneholder alle sine opphopningspunkter kalles  lukket, og for slike mengder er cl(S) = S.


== Formell definisjon ==
Både for metriske rom og for topologiske rom defineres opphopningspunkt formelt ved hjelp av begrepet omegn:
Et element p i mengden V er et opphopningspunkt for delmengden W i V dersom en hver punktert omegn om p inneholder et element q i fra W.Et element som ligger i W og som ikke er et opphopningspunkt for W, kalles for et isolert punkt.  


== Bolzano-Weierstrass’ teorem ==
Bolzano-Weierstrass' teorem kan for reelle tall formuleres som at hver begrenset uendelig mengde av reelle tall har minst ett opphopningspunkt.
Satsen gjelder også i et generelt euklidsk rom.Teoremet er navnsatt etter Bernhard Bolzano (1781-1848) og Karl Weierstrass (1815-1897).


== Opphopningspunkt og topologi ==
En mengde S har en topologi (er topologisert) dersom det for et hvert element p i S er mulig å svare på spørsmålet Er p et opphopningspunkt i S?  Som definisjon er denne imidlertid for generell til å være praktisk, fordi den ikke stiller krav til egenskapene til opphopningspunkt.  Det er for eksempel mulig for en gitt mengde å alltid svare «ja», slik at et hvert element i mengden er et opphopningspunkt.  Det er også mulig
å alltid svare «nei», slik at mengden ikke har noen opphopningspunkter.  Denne siste topologien kalles den diskrete topologien.  For å få et mer brukbart utgangspunkt defineres topologi som regel ved hjelp av begrepet åpne mengder.  
En homeomorfi er en bijektiv transformasjon f mellom to topologiserte mengder S og V, der transformasjonen har egenskapen at f(p) er et opphopningspunkt i V hvis og bare hvis
p er et opphopningspunkt i S.  Dersom det er mulig å definere en homeomorfi mellom to mengder, så vil de ha de samme topologiske egenskapene.  


== Referanser ==
Skjervøy skole (andre betydninger)

Skjervøy skole kan vise til:

Skjervøy skole – en nedlagt skole i Osen i Sør-Trøndelag
Skjervøy barneskole i Skjervøy i Troms
Skjervøy ungdomsskole i Skjervøy i Troms
Skjervøy videregående skole i Skjervøy i Troms
Skodje skule

Skodje skule kan vise til flere skoler i Skodje i Møre og Romsdal:

Skodje barneskule
Skodje ungdomsskule
Valle skule og barnehage
Stette skule og barnehage
MØRE barne- og ungdomsskule Skodje
Slemmestad skole

Slemmestad skole kan vise til to skoler i Asker kommune:

Slemmestad barneskole
Slemmestad ungdomsskole
Fylkesvei 810

Fylkesvei 810 (Fv810) er en fylkesvei i Rana kommune som går vestover fra Vikåsen i Mo i Rana til Utskarpen.
Veien er en forlengelse av europavei 12 som går østover fra Vikåsen. Fylkesveien går først langs nordsiden av Ranfjorden før den møter fylkesvei 17 ved Utskarpen.
Før 1. januar 2010 var veien en del av riksvei 12. Frem til sommeren 2019 hadde veien deretter betegnelsen fylkesvei 12. Sitt nåværende navn fikk veien i forbindelse med kommunereformen og regionreformen i 2020.


== Arbeidet for tunnel ==
Den 2. september 2021 ga Indre Helgeland Regionråd sitt innspill til Regional Transportplan 2022-2033 for Nordland fylke. Et samlet regionråd prioriterte tunnel på fylkesvei 810 (Nesnaveien) vestover gjennom Bustneslia.Den 17. november 2021 svarte Nordland fylke at en tunnel blir for dyr, og at fylket hadde andre prioriteringer.


== Kommuner og knutepunkter ==


=== Nordland fylke ===

RanaNesnaveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv810
(no) Statens vegvesen – trafikkmeldinger
Fylkesvei 5957

Fylkesvei 5957 går mellom Ytterland på Valderøya og Godøy i Giske.
Før 1. januar 2010 var veien del av riksvei 658. Frem til 2019 hadde veien betegnelsen fylkesvei 658.


== Kommuner og knutepunkter ==


=== Møre og Romsdal fylke ===

GiskeUten navn 


== Eksterne lenker ==
Kartverkets norgeskart
Vegvesenets vegkart
«Vegliste Møre og Romsdal oktober 2020» (PDF). Vegvesenet. Oktober 2020. Besøkt 4. mars 2021. 
(no) Statens vegvesen – trafikkmeldinger Fv5957
(no) Statens vegvesen – trafikkmeldinger
Orgeltrio

En orgeltrio er innenfor jazzen en betegnelse på et ensemble bestående av et Hammondorgel, trommesett og enten en gitar eller en saksofon.
BLCP kullkraftverk

BLCP kullkraftverk er et kullkraftverk i Thailand. Det har en installert produksjonskapasitet på 1434 MW, fordelt på 2 like store blokker / turbiner. Operatør er BLCP Power som fikk en 25-års-kontrakt i 1997. 
Anlegget ble bygget ut i årene omkring 2004–2007. Brenselkilden er bitumenøst kull og steinkull. 


== Referanser ==


== Eksterne lenker ==
IndustCards – «Coal-Fired Plants in Thailand & Vietnam».
Mae Moh kullkraftverk

Mae Moh kullkraftverk er et kullkraftverk i Thailand. Det har en installert produksjonskapasitet på 2625 MW, fordelt på 13 blokker / turbiner. Operatør er Electricity Generating Authority of Thailand (EGAT) som har innført rensetiltak og stengt de eldste blokkene. Et biprodukt av kalksteinsrensing på noen av blokkene er gips. Også NOX-utslippene har blitt noe redusert gjennom ulike tiltak på kokerne.
Anlegget ble bygget ut i årene 1978–1995. Brenselkilden er sub-bitumenøst kull og lignitt, som det brennes 15 mill. tonn av hvert år.


== Referanser ==


== Eksterne lenker ==
IndustCards – «Coal-Fired Plants in Thailand & Vietnam».
Orot Rabin kullkraftverk

Orot Rabin kullkraftverk er et kullkraftverk i det vestlige Israel, ved Middelhavet. Det har en installert produksjonskapasitet på 2 590 MW, fordelt på 6 omtrent like store blokker / turbiner. Operatør er Israel Electric Corp. 
Anlegget ble bygget ut i årene omkring 1981–1996. Brenselkilden er bitumenøst kull. 


== Eksterne lenker ==
IndustCards – «Coal-Fired Plants elsewhere».
Rutenburg kullkraftverk

Rutenburg kullkraftverk er et kullkraftverk i det vestlige Israel, ved Middelhavet. Det har en installert produksjonskapasitet på 2300 MW, fordelt på 4 like store blokker / turbiner. Operatør er Israel Electric Corp. 
Anlegget ble bygget ut i årene omkring 1989–2001. Brenselkilden er kull. 


== Referanser ==


== Eksterne lenker ==
IndustCards – «Coal-Fired Plants elsewhere».
Tkvarcheli kullkraftverk

Tkvarcheli kullkraftverk er et kullkraftverk i området Abkhasia, i landet Georgia. Anlegget er inntil videre stengt. Det har en installert produksjonskapasitet på 220 MW, fordelt på 2 like store blokker/turbiner. Operatør er den georgiske staten, men krigføringen på 1990-tallet førte til at kraftverket ble stengt, kanskje for alltid.. 
Anlegget ble bygget ut i årene omkring 1975–1979. Brenselkilden er bitumenøst kull.


== Eksterne lenker ==
IndustCards – «Coal-Fired Plants elsewhere».
Rosen och fjärilen

«Rosen och fjärilen» er et svensk dikt av Daniel Fallström, som har blitt tonesatt av  David Almerén. Som vise ble den i Sverige meget populær i versjonen til Ingvar «Tjotta» Olsson med Walter Lindboms orkester, innspilt 2. november 1954 på platen Philips P 50 068 H.


== Norske versjoner ==
Juul Hansen har skrevet en norsk tekst. Den norske tittelen er «Rosen og sommerfuglen».


== Referanser ==
Heidi Baker

Heidi Baker (født 1. januar 1961 i Laguna Beach i California i USA) er en amerikansk forfatter, misjonær og predikant. Hun er misjonær og har vært med å starte et stort arbeid for å hjelpe fattige i Mosambik. Hun har skrevet en rekke bøker, hvorav flere er oversatt til norsk. 
Heidi Baker vokste opp i California. I 1980 giftet hun seg med Rolland Baker. De reiste til Asia, blant annet til Filippinene, Taiwan, Indonesia og Hongkong. De arbeidet med kristen misjon i tolv år. De var kreative og brukte ulike former for å formidle det kristne budskapet, blant annet gjennom dans og drama.Sammen med sin ektefelle etablerte hun i 1995 misjonsorganisasjonen IRIS Ministries. De bygde opp fra grunnen en hjelpeorganisasjon i Maputo og i løpet av få måneder hadde de «omsorgen» for 80 barn. Senere har arbeidet vokst til en stor hjelpeorganisasjon, som omfatter blant annet skoler, bibelskoler og barnehjem. Iris Ministries har etablert over 5 000 menigheter (kirker) i Mosambik,  tilsammen mer enn 8 000 menigheter i 20 nasjoner og de har over 2 000 barn og unge på sine barnesenter.


== Utdannelse ==
Heidi Baker har doktorgrad i systematisk teologi fra Kings Collage University, London.

Bachelor of Arts. Southern California College (1984)
Master of Arts, Southern California College (1985)
Doctor of Philosophy, (Systematic Theology), King's College, University of London (1995)


== Bibliografi ==


=== Engelskspråklige ===
2003 – There is Always Enough, (medforfatter:  Rolland Baker). Chosen Books. ISBN 978-1-85240-287-3
2007 – The Hungry Always Get Fed, (medforfatter:  Rolland Baker). New Wine Press. ISBN 978-1-90372-585-6
2007 – Expecting Miracles: True Stories of Gods Supernatural Power and How You Can Experience It, (medforfatter:  Rolland Baker). Chosen Books. ISBN 978-0-80079-434-7
2008 – Compelled By Love, (medforfatter:  Shara Pradhan). Charisma House. ISBN 978-1-59979-351-1


=== Oversatt til Norsk ===
2008 – Alltid nok. (Original tittel: There is Always Enough) Prokla Media.
2009 – Drevet av kjærlighet. (Original tittel: Compelled By Love) Prokla Media. ISBN 978-82-7199-353-5


== Filmer (video) ==
Riches of The Poor, Peripheral Vision Video
Mama Heidi, Eric Velu Productions
The Face of Revial: Stopping for the One, Cornerstone Films


== Referanser ==


== Eksterne lenker ==
(en) Heidi Baker på Internet Movie Database 
(en) Heidi Baker hos The Movie Database 
(en) IRIS Ministries – offisielle side
(en) Heidi Baker - Google Video
Bondivann

Bondivann er et vann i Asker kommune i Viken. Vannet ligger 99 meter over havet og har et areal på 0,13 km². Vannet er en del av Askervassdraget, og har to større tilførsler: Askerelva har innløp i nordenden av vannet, og Barlindbekken har innløp i sørenden.
Bondivann har utløp til Blakstadelva på østsiden ved Bondibru. Derfra renner elven ned til Blakstadbukta. På Bondibru har vannkraften fra gammelt av blitt benyttet til sag for gårdene Bondi og Bleiker. På slutten av 1800-tallet ble det her etablert et kraftverk til Christiania Kapselfabrikk.
På vestsiden av vannet ligger Bondivann stasjon på Spikkestadlinjen. Rett nord for stasjonen er det bygget en gangbro over vannet, som  gir nabolagene på østsiden av vannet tilgang til stasjonen.
Inntil Drammenbanen åpnet på 1870-tallet gikk det vinterstid en offentlig vintervei fra Asker over isen på Bondivann og Gjellumvannet til Heggedal og videre til Røyken. Fra siste halvdel av 1800-tallet til begynnelsen av 1900-tallet ble det på Bondivann, som andre steder i Asker, skåret is til eksport. Frem til Askerhallen åpnet i 1969, trente ishockeyklubben Frisk Asker på Bondivann.
Bondivannet er kalkrikt, næringsrikt, og forholdsvis grunt. En lang rekke fiskearter finnes i vannet, som gjedde, abbor, mort, sørv, suter, dvergmalle, og ål. Det er mer usikkert om vannet også har karpe og karuss. Det har blitt/blir satt ut noe ørret i vannet fra Asker Jeger og Fiskerforenings oppdrettsanlegg i Svartdalen ved Semsvannet.Som i resten av Askervassdraget er det fritt fiske i Bondivann. Da forurensningen av vassdraget tidligere var betydelig, er det lagret en god del miljøgifter i sedimentene i bunnen av vannet. Dette selv om vannkvaliteten i vassdraget i dag stort sett er god. Eldre fisk og rovfisk kan derfor inneholde høyere nivåer av miljøgifter enn hva helsemyndighetene anbefaler for menneskeføde.


== Referanser ==


== Litteratur ==
Bakken, Tor Chr (red): Budstikkas store Asker og Bærum-leksikon, Kunnskapsforlaget 2008, ISBN 978-82-573-1534-4
Petropavlovsk kullkraftverk

Petropavlovsk kullkraftverk er et kullkraftverk i Kasakhstan. Det har en installert produksjonskapasitet på 3790 MW, fordelt på 7 omtrent like store blokker / turbiner. Operatør er Access Energo Co. 
Anlegget ble bygget ut i årene omkring 1961–1969. Brenselkilden er bitumenøst kull. 


== Eksterne lenker ==
IndustCards – «Coal-Fired Plants elsewhere».
Plomin kullkraftverk

Plomin kullkraftverk er et kullkraftverk i Plomin på sørøstkysten av Istria i Kroatia. Det har en installert produksjonskapasitet på 330 MW fordelt på 2 turbiner. Operatør er den kroatiske staten. Anlegget ble påbegynt i 1977 og stod ferdig i 2000. Den 354 meter høye pipa er den høyeste konstruksjonen i Kroatia.
Brenseltypen er importert kull, tidligere var det steinkull fra de fire lokale gruvene i Labin-distriktet, men den siste av disse ble nedlagt i 1989. Det er derfor bygget et importanlegg for kull i Plominfjorden 1 kilometer øst for kraftverket, og kullet går på transportbånd inn til fjordbotnen hvor anlegget ligger.


== Eksterne lenker ==
(en) Plomin Power Station – kategori av bilder, video eller lyd på Commons 
Industcards – «Coal-fired Plants elsewhere».
Bondivann holdeplass

Bondivann holdeplass er en holdeplass på Spikkestadbanen, og første stopp etter Asker i retning Heggedal og Spikkestad. Holdeplassen ligger på vestsiden av Bondivann, ble åpnet i 1952. Holdeplassen ligger i gangavstand til bebyggelsen på Borgen i vest og Bondi over vannet i øst, og gir disse boligområdene togforbindelse til Asker sentrum. Den 14. desember 2008 endret holdeplassen navn fra Bondivatn til Bondivann. 


== Linjer og ruter ==


== Litteratur ==
Thor Bjerke og Finn Holom (2004). Banedata 2004. Hamar/Oslo: Norsk Jernbaneklubb/Norsk Jernbanemuseum. s. 197. ISBN 82-90286-28-7. 


== Eksterne lenker ==
(no) Bane NORs informasjonsside om Bondivann holdeplass
(no) Bondivann holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Spikkestadlinjen
(no) Bondivann holdeplass på Togkart
Sisak kraftverk

Sisak kraftverk er et kombinert oljekraftverk og kullkraftverk ved Sisak-Moslavina, 4 km nedstrøms fra Sisak ved elva Sava i Kroatia. Det har en installert produksjonskapasitet på 420 MW fordelt på 2 turbiner. Anlegget ble bygget ut 1970–1976. Operatør er Hrvatska Elektroprivreda. Brenseltypen er kull eller fyringsolje, men kan også nytte naturgass.


== Eksterne lenker ==
IndustCards – «Gas- and Oil-Fired Plants in Croatia».
Julepyramide

Julepyramiden har sine røtter i Erzgebirge i Tyskland, men har blitt populær i andre land.
Det er en karusell med flere etasjer som kan vise både kristne scener og tradisjonelle hverdagsscener.
Generelt er en julepyramide laga av tre. Stearinlys varmer opp luft som stiger opp og driver en propell på toppen av pyramiden som igjen sørger for at de ulike etasjene beveger seg.
I enkelte tyske byer blir det i desember satt opp store julepyramider.

		
I Sverige har det etter krigen blitt masseprodusert englespill som har likhetstrekk med julepyramiden, men i tillegg er de utstyrt med bjeller.


== Referanser ==